wickkiey/tamil-wikipedia-markdown huggingface dataset:
# ஐந்தாம் தாலமி


ஐந்தாம் தாலமியின் பட்டத்தரசி முதலாம் கிளியோபாட்ரா, கிரேக்க செலூக்கியப் பேரரசர் மூன்றாம் ஆந்தியோசூசின் மகள் ஆவார். இவரது குழந்தைகள் ஆறாம் தாலமி, எட்டாம் தாலமி மற்றும் இரண்டாம் கிளியோபாட்ரா ஆவார்.  

## சிரியப் போர் (கிமு 202-196)
கிமு 202-இல் செலூக்கியப் பேரரசர் மூன்றாம் ஆந்தியோசூஸ், எகிப்தின் ஆளுகைக்குள் இருந்த சிரியாவின் டமாஸ்கஸ் நகரத்தைக் கைப்பற்றியதுடன், மேலும் கிமு 201-இல் சிசிலி, பாலஸ்தீனம் மற்றும் காசா நகரங்களையும் கைப்பற்றினார். கிமு 196-இல் ஆந்தியோசூஸ் வென்ற எகிப்திய பகுதிகளை மீண்டும் கைப்பற்றி எகிப்துடன் இணைத்தார்.  

## எகிப்தியக் கிளர்ச்சி (கிமு 204-196)
ஐந்தாம் தாலமியின் இறுதி ஆட்சிக் காலத்தின் போது கிமு 204 முதல் கிமு 196 முடிய, தெற்கு எகிப்தின் தீபை நகரத்தில் உள்ளூர் எகிப்திய மக்கள், கிரேக்க தாலம் வம்ச ஆட்சியாளர்களுக்கு எதிராகக் கிளர்ச்சிகள் செய்தனர்.  

கிமு 199-இல் அபிதோஸ் மற்றும் தீபை நகரங்கள் உள்ளூர் எகிப்திய கிளர்ச்சியார்களிடமிருந்து கைப்பற்றப்பட்டது. கிமு 196-இல் கிளர்ச்சியாளர்களை மெம்பிஸ் நகரத்திற்கு அழைத்துச் செல்லபப்ட்டு பொது இடத்தில் வைத்து மரணதண்டனை நிறைவேற்றப்பட்டது.  
## இதனையும் காண்க
- ரொசெட்டா கல்
- தாலமி வம்சம்
# கரவை கந்தசாமி



**கரவை ஏ. சி. கந்தசாமி** (29 செப்டம்பர் 1938 - திசம்பர் 31, 1994) ஈழத்து இடதுசாரி அரசியல்வாதி, தொழிற்சங்கவாதி, பேச்சாளர், கவிஞர் எனப் பன்முகம் கொண்டவர்.  

## அரசியலில்
இடதுசாரி இயக்கத்தில் தன்னை ஈடுபடுத்திக் கொண்ட கரவை கந்தசாமி 61ம் ஆண்டிலிருந்து 63ம் ஆண்டு வரை கம்யூனிஸ்டுக் கட்சியின் தேசாபிமானி பத்திரிகையின் ஆசிரியர் குழுவிலிருந்துள்ளார். 1960களில் இலங்கைப் பொதுவுடைமைக் கட்சி இரண்டாகப் பிரிந்தபோது நா. சண்முகதாசனுடன் பீக்கிங் சார்பு கம்யூனிஸ்ட் கட்சியில் சேர்ந்தார். சண்முகதாசன் அவர்கள் தமது கட்சிக்காக முதன் முதலாக வெளியிட்ட 'தொழிலாளி' பத்திரிகையை கந்தசாமி பதிப்பித்து வெளியிட்டார். மலையகத்தில் செங்கொடி தொழிற்சங்கத்தில் இணைந்து செயல்பட்டார். 1971 இல் இலங்கையில் மக்கள் விடுதலை முன்னணியினர் அரசுக்கு எதிராகக் கிளர்ச்சியில் ஈடுபட்ட போது, என். சண்முகதாசனுடன் இவரும் கைது செய்யப்பட்டு, ஓராண்டுக்கு மேல் சிறையில் அடைக்கப்பட்டார்.  

ஈழத் தமிழ்ப் போராளிக் குழுவான புளொட் அமைப்பின் அரசியல் பிரிவான சனநாயக மக்கள் விடுதலை முன்னணியின் துணைத் தலைவராக 1994 பொதுத்தேர்தலில் புளொட் கட்சியின் சார்பில் யாழ்ப்பாண மாவட்டத்தில் போட்டியிட்டார்.  

## படுகொலை
கரவைக் கந்தசாமி 1994 டிசம்பர் 31 அன்று இரவு கொழும்பு, தெகிவளையில் உள்ள அவரது வீட்டில் வைத்து இனந்தெரியாதோரால் படுகொலை செய்யப்பட்டார்.
# பெய்ரூட் வெடி விபத்து



2020 ஆம் ஆண்டு ஆகஸ்ட் 4ஆம் தேதி லெபனான் நாட்டின் தலைநகர் பெய்ரூட் நகரின் துறைமுகத்தில் மிகப் பெரிய வெடி விபத்து ஏற்பட்டது. இந்த விபத்தில் குறைந்தபட்சம் 6500 பேர் காயமும், 207 பேர் உயிரிழந்தும் உள்ளனர். பெய்ரூட் நகரின் கவர்னர் மர்வான் அப்பவுட், சுமார் இரண்டு லட்சம் முதல் இரண்டரை லட்சம் மக்கள் தங்கள் வாழ்விடங்களை இந்த விபத்தின் காரணமாக இழந்திருப்பதாக குறிப்பிட்டுள்ளார்.  

லெபனான் அரசால் பறிமுதல் செய்யப்பட்டு பெய்ரூட் துறைமுக கிடங்கில் கடந்த ஆறு ஆண்டுகளாக வைக்கப்பட்டிருந்த சுமார் 2,750 டன் அமோனியம் நைட்ரைட்தான் இந்த வெடிவிபத்துக்கு மூலக்காரணம் என அறியப்படுகிறது
# தங்கசேரி



**தங்கசேரி (Tangasseri** அல்லது **Thangassery)** என்பது தென்னிந்தியாவின், கேரளத்தின், கொல்லத்தில் அரபிக்கடலோரத்தில் மக்கள் செறிந்துவாழும் கடற்கரை பகுதியாகும்.  

## அமைவிடம்
தங்கசேரியானது மாநிலத் தலைநகரான திருவனந்தபுரத்திலிருந்து 71 (44 மைல்) தொலைவிலும், நகர மையத்திலிருந்து (சிட்டி செண்டர்) சுமார் ) தொலைவிலும் அமைந்துள்ளது. அண்மையில் தொல்லியல் ஆய்வாளர்கள் இந்தக் கடற்கரையில் சீன நாணயங்கள் மற்றும் பிற கலைப்பொருட்களை கண்டுபிடித்தனர். இது இந்த இடத்தின் வரலாற்று பின்னணியை காட்டுகிறது. கொல்லம் துறைமுகம் உலக கடல் வரைபடத்தில் தங்கசேரியை ஒரு முக்கியமான இடமாக மாற்றுகிறது.  

## வரலாறு
1502 ஆம் ஆண்டில், தங்கசேரியில் வர்த்தக மையத்தை நிறுவிய முதல் ஐரோப்பியர்கள் போத்துக்கீசர்கள், இப்பகுதி விரைவில் மிளகு வர்த்தகத்திற்கான ஒரு முக்கிய மையமாக மாறியது. 1517 இல் போர்த்துகீசியர்களால் கட்டப்பட்ட தங்கசேரியின் சென் தாமஸ் கோட்டை, டச்சுக்காரர்களுடனான அடுத்தடுத்த போர்களில் அழிக்கப்பட்டது.  

1661 இல், டச்சுக்காரர்கள் நகரைக் கைப்பற்றினர். டச்சு மற்றும் போர்த்துகீசிய கோட்டைகளின் எச்சங்கள் இன்னும் தங்கசேரியில் காணப்படுகின்றன. 18 ஆம் நூற்றாண்டில், திருவிதாங்கூர் இராச்சியம் முதன்முதலில் கொல்லத்தை கைப்பற்றியது, 1795 இல் ஆங்கிலேயர்கள் கைப்பற்றினர். தங்கசேரி ஒரு ஆங்கிலோ-இந்திய குடியேற்றமாக இருந்தது. மக்கள்தொகையில் தற்போதும் சில ஆங்கிலோ-இந்தியர்கள் இருக்கின்றனர். போர்த்துகீசிய ஆட்சியில் பழைய நினைவுச்சின்னங்களில் ஒன்றாக தங்கசேரியில் உள்ள குழந்தை இயேசு பேராலயம் உள்ளது. பழைய பேராலயம் இடிக்கப்பட்டு புதிய பேராலயமானது செலவில் கட்டபட்டு, 2005 திசம்ர் 3 அன்று ஆசீர்வதிக்கப்பட்டு புனிதபடுத்தபட்டது. மேலே உள்ள உலோக சிலுவை இந்தியாவின் மிகப்பெரிய சிலுவைகளில் ஒன்றாகும்.  

## முக்கியத்துவம்
தங்கசேரி ஒரு அழகிய கடலோர கிராமமாகும். இது மூன்று கிலோமீட்டர் நீளமுள்ள கடற்கரையை கொண்டுள்ளது. இதில் 144 அடி உயர கலங்கரை விளக்கம் உள்ளது - இது 1902 ஆம் ஆண்டு முதல் இயங்கிவருகிறதுது. இங்கு போர்த்துகீசிய மற்றும் டச்சு கோட்டைகள் மற்றும் 18 ஆம் நூற்றாண்டு தேவாலயங்களின் இடிபாடுகளும் உள்ளன. தங்கசேரியில் உள்ள மீன்பிடி துறைமுகம் பாரம்பரிய மீனவர்களுக்கு உதவியானதாக உள்ளது. இங்கு இரண்டு அலைதாங்கிகள் நிர்மாணிப்பட்டுள்ளன. பிரதான அலைதாங்கியின் நீளம் 2100 மீ மற்றும் துணை அலைதாங்கியின் நீளம் 550 மீ. ஆகும். தங்கசேரியானது கேரளத்தின் பழமையான பள்ளிகளான மவுண்ட் கார்மல் கான்வென்ட் ஆங்கிலோ-இந்தியன் மகளிர் உயர்நிலைப்பள்ளி மற்றும் குழந்தை இயேசு பள்ளி ஆகியவற்றைக் கொண்டுள்ளது .  

## படகாடசியகம்
# தேவள்ளி அரண்மனை


**தேவள்ளி அரண்மனை** அல்லது **தேவள்ளி மாளிகை** என்பது தென்னிந்தியாவின், கேரளத்தில் உள்ள ஒரு பாரம்பரிய அரண்மனையாகும். கொல்லம் நகரத்தின் தேவள்ளியில், அஷ்டமுடி ஏரியின் கரையில் அமைந்துள்ள இது கேரள மாநிலத்தில் உள்ள ஒரு முக்கியமான வரலாற்று நினைவுச்சின்னமாகும். இந்த அரண்மனையானது கௌரி பார்வதி பாயின் ஆட்சியில் 1811 - 1819க்கு இடைப்பட்ட காலத்தில் கட்டப்பட்டது. இது *கொல்லம் நகரத்தின் அடையாளம்* என்று கருதப்படுகிறது. இப்போது அரண்மனையானது கொல்லம் மாவட்டத்தின் எதேசிய மாணவர் படை தலைமையகமாக பயன்படுத்தப்படுகிறது. அரண்மனை மற்றும் அதன் வளாகங்கள் தற்போது பொதுப்பணித் துறையின் வசமாக உள்ளது.  

## வரலாறு

தெவலி அரண்மனையானது கொல்லம் நகரில் அமைந்துள்ள ஒரு வகையான கட்டடக்கலை அற்புதமாகும். இது 1811 - 1819 க்கு இடையில், கௌரி பார்வதி பாயியின் ஆட்சியின்போது கட்டப்பட்டது. திருவிதாங்கூர் மன்னர்கள் பித்தானிய குடியேற்றக்காரர்ளைச் சந்திப்பதற்கும் அதிகாரிகளுடன் கலந்துரையாடுவதற்கும் கொல்லத்திற்கு வருகை தந்தபோது தெவலி அரண்மனையைப் பயன்படுத்தினர். அரண்மனையின் கட்டிடக்கலை பிரித்தானிய, இடச்சு, போர்த்துகீசியர்களின் கட்டக்கலையின் கலவையாகும். இந்த அரண்மனை ஒரு காலத்தில் நிர்வாக நோக்கங்களுக்காக பயன்படுத்தப்பட்டது. கொல்லம் அப்போது திருவிதாங்கூர் இராச்சியத்தின் தலைநகராக இருந்தது. அரண்மனையின் மொத்த கட்டுமானமானது, செம்புரைக்கல் மற்றும் சுண்ணச்சாந்து போன்றவற்றால் ஆனது. அரண்மனையின் முக்கிய கவரும் அம்சமானது, இது அஷ்டமுடி ஏரியின் கரையில் அமைந்துள்ளது. இந்த அரண்மனையில் சாஸ்தா கோயில் உள்ளது.
# அனுமார் கோயில், அயோத்தி



**அனுமார் கர்ஹி** அல்லது **அனுமார் இல்லம்** (**Hanuman Garhi**) இந்தியாவின் உத்தரப் பிரதேச மாநிலத்தின் அயோத்தி மாவட்டத்தின் நிர்வாகத் தலைமையிடமான அயோத்தி நகரத்தில் உள்ள 10-ஆம் நூற்றான்டுக் கோயில் ஆகும். அயோத்தி நகரத்தின் நடுவில் அமைந்த இந்த அனுமார் கோயில் 76 படிக்கட்டுகள் கொண்டது. இக்கோயிலில் அனுமார் குழந்தை வடிவில், தன் அன்னை அஞ்சனையின் மடியில் அமர்ந்து காட்சி தருகிறார்.  

ராம ஜென்ம பூமியில் உள்ள இராமர் கோயிலுக்குச் செல்பவர்கள், முதலில் இந்த கோயிலில் குடிகொண்டுள்ள அனுமாரை வழிபட்ட பிறகே இராமரை வழிபடச் செல்லவேன்டும் என்பது இங்குள்ள மக்களின் நம்பிக்கை ஆகும். 5 ஆகஸ்டு 2020 அன்று ராம ஜென்ம பூமியில் உள்ள இராமர் கோயில் அடிக்கல் நாட்டு விழாவுக்கு இந்தியப் பிரதமர் நரேந்திர மோடி அயோத்திக்கு சென்ற போது, முதலில் இந்த அனுமார் கோயிலுக்கு சென்று வழிபட்டார்.  

## தொன்ம வரலாறு
இராவணனை வென்று இராமர், சீதையுடன் திரும்பிய பின்னர் அனுமான் அயோத்திலேயே வாழ்ந்து வந்தார். அனுமார் வாழ்ந்த இந்த இடத்தில் கிபி 10-ஆம் நூற்றாண்டில் கோயில் எழுப்பப்பட்டது. எனவே இக்கோயிலுக்கு அனுமார் இல்லம் பொருள் படியாக, இந்தியில் அனுமன் கர்கி அழைக்கப்படுகிறது.  

## வரலாறு
இக்கோயில் வாயு மைந்தன் அனுமார், தன் அன்னை அஞ்சனையின் மடியில் அமர்ந்தவாறு காட்சி அளிக்கிறார். இந்த அனுமார் கோயில் ராம ஜென்ம பூமி அருகில் உள்ளது. 1855-இல் இக்கோயிலை இசுலாமியர்கள் இடிக்க முயற்சி செய்த போது அயோத்தி நவாப் தலையிட்டு காத்தார்.  

## விழாக்கள்
- ஹனுமான் ஜெயந்தி
# பகவல்பூர் உயிரியல் பூங்கா


**பகவல்பூர் உயிரியல் பூங்கா** *(Bahawalpur Zoo)* என்பது 1942 இல் நிறுவப்பட்டது. இது பாக்கித்தானின் பஞ்சாப் உள்ள பகவல்பூரில் 25 ஏக்கர் (10 ஹெக்டேர்) பரப்பளவில் அமைந்த உயிரியல் பூங்காவாகும். இதை பாக்கித்தான் அரசு நிர்வகிக்கிறது. உயிரியல் பூங்காவில் எப்போதாவது ஆசியச் சிங்கங்கள் மற்றும் வங்காளப் புலிகள் போன்ற காட்டு பூனைகளை கொண்டு வந்து நாட்டின் பிற உயிரியல் பூங்காக்களிலிருந்து இனப்பெருக்கம் செய்ய வழிவகை வழங்கியுள்ளது. பறவைகள், ஊர்வன மற்றும் பாலூட்டிகளுடன் கூடிய மீன்வள மற்றும் விலங்கியல் அருங்காட்சியகமும் இதில் உள்ளது.  

## வரலாறு
இதை 1942 ஆம் ஆண்டில் பகவல்பூரின் முன்னாள் அமீர் சர் நவாப் சாதிக் முகம்மது கான் அப்பாசி என்பவர் அமைத்தார். அதற்கு பின்னர் "செர் பாக்" ("சிங்கத் தோட்டம்" என்று பொருள்) என்று பெயரிடப்பட்டது. 1955 ஆம் ஆண்டில், இதன் நிர்வாகி முனைவர் குலாம் ஐதர் சும்ரா வேளாண்மைத் துறைக்கு மாற்றப்பட்டார். 1977 முதல் 1982 வரை, இது பஞ்சாப்பின் கால்நடைத் துறையின் கட்டுப்பாட்டில் இருந்தது. இலாகூர் உயிரியல் பூங்கா, கராச்சி உயிரியல் பூங்கா மற்றும் இஸ்லாமாபாத் உயிரியல் பூங்கா போன்றவற்றுக்குப் பின்னர் பகவல்பூர் உயிரியல் பூங்கா பாக்கித்தானில் நான்காவது பெரிய உயிரியல் பூங்காவாகும்.  

## கண்காட்சிகள்
கண்காட்சிகள் பழைய பாணி கூண்டுகளுக்கும் புதிய அகழ்வாராய்ச்சிக்கும் இடையில் உள்ளன. ஒரு பழைய கண்காட்சியில் ஒரு ஜோடி வீட்டு பூனைகளும், குள்ளநரிகளும், ஒரு இந்தியப் புனுகுப்பூனை ஆகியவை உள்ளன . முதலைகளும் ஒரு பெரிய வெளிப்புற அடைப்பில் வைக்கப்பட்டுள்ளன. சிங்கங்களும், புலிகளும், கழுதைப்புலிகளும் மிகவும் நவீன கூண்டுகளில் வைக்கப்பட்டுள்ளன. இதில் உள்ள ஒரு பெரிய குளத்தில் கூழைக்கடாக்களும், கொக்குகளும் , வாத்துகளும் உள்ளன. மயில் கூட கண்காட்சியில் உள்ளன. புல்வாய், பன்றி மான், நீலான், ஐரோப்பிய சிவப்பு மான், இந்திய சிறுமான், மற்றும் ஐரோப்பிய ஆடுகள் போன்ற அனைத்தும் பெரிய புல்வெளிகளில் வைக்கப்பட்டுள்ளன.  

இதில் பஞ்சாபில் கடைசியாக சிங்கம் சுடப்பட்டதாகக் கூறப்படுவது உட்பட, அடைக்கப்பட்ட விலங்குகளுடன் கூடிய அருங்காட்சியகமும் உள்ளது.  

## விமர்சனம்
மிருகக்காட்சிசாலையானது விலங்குகளை புறக்கணித்ததற்காக பல்வேறு முறை விமர்சனங்களைப் பெற்றுள்ளது, இதன் விளைவாக பெரும்பாலும் மோசமான வாழ்க்கை நிலைமைகள் ஏற்படுகின்றன.  

## இங்கு காணப்படும் பறவைகள்
- காதற்கிளி
- சாம்பல் நிற வாத்து
- இந்திய மயில்
- மாடப்புறா
- யானை
- பச்சைக்கிளி
- காட்டு வான்கோழி

**பாலூட்டிகள்**  
- ஆசியச் சிங்கம்
- ஆசியக் கறுப்புக் கரடி
- வங்காளப் புலி
- இந்தியச் சிறுமான்
- புள்ளிமான்
- இமயமலை பழுப்புக் கரடி
- இலாமா
- நீலான்
- சிவப்பு மான்
- செம்முகக் குரங்கு
- கடமான்
- சிறு இந்தியப் புனுகுப்பூனை

**ஊர்வன**  
- சதுப்புநில முதலை

## பாதுகாப்பு
இதில் ஆசியச் சிங்கம், ஆசியக் கருப்பு கரடி, வங்காளப் புலி, புல்வாய் மற்றும் பன்றி மான் போன்ற பல்வேறு அச்சுறுத்தப்பட்ட இனங்கள் இனப்பெருக்கம் செய்யப்பட்டுள்ளன. நிதிய சிறுமான் , புள்ளிமான், நீலான் போன்றவையும் இதில் வெற்றிகரமாக இனப்பெருக்கம் செய்கின்றன.
# இரா. பிரபு


**இரா. பிரபு** (*R. Prabhu*, பிறப்பு: மே 31, 1947) தமிழ்நாட்டைச் சேர்ந்த அரசியல்வாதியும், இந்தியாவின் முன்னாள் வேளாண்துறை அமைச்சரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். 1980 ஆம் ஆண்டு இருந்து நீலகிரி மக்களவைத் தொகுதியிலிருந்து, மக்களவைக்கு இந்திய தேசிய காங்கிரசு சார்பாகத் ஐந்து முறை தேர்ந்தேடுக்கப்பட்டார்.. இவர் அந்தத் தொகுதியிலிருந்து அதிக முறை தேர்வு செய்யப்பட்ட, பிரதிநிதி ஆவார்.  

## இளமைக் காலம்
இவர் 31 மே, 1947 ஆம் ஆண்டு கோயம்புத்தூரைச் சேர்ந்த பிரபல கல்வியாளரும், தொழிலதிபருமான பி. ஆர். இராமகிருஷ்ணன் மற்றும் ஆர். ராஜேஸ்வரி ஆகியோருக்கு பிறந்தார். இவர் மெட்ராஸ் பல்கலைக்கழகத்தில், மெக்கானிக்கல் பொறியியல் பட்டப்படிப்பை முடித்து பல்கலைக்கழகத்தில் தங்கப் பதக்கம் வென்றார். பின்னர் மாசசூசெட்ஸ் தொழில்நுட்பக் கழகத்தில், முதுகலைப் பட்டம் பெற்றார்.  

## போட்டியிட்ட தேர்தல்கள்
| 1980 | இந்திய தேசிய காங்கிரசு | நீலகிரி | மக்களவை | வெற்றி |  |
| --- | --- | --- | --- | --- | --- |
| 1984 | இந்திய தேசிய காங்கிரசு | நீலகிரி | மக்களவை | வெற்றி |  |
| 1989 | இந்திய தேசிய காங்கிரசு | நீலகிரி | மக்களவை | வெற்றி |  |
| 1991 | இந்திய தேசிய காங்கிரசு | நீலகிரி | மக்களவை | வெற்றி |  |
| 2004 | இந்திய தேசிய காங்கிரசு | நீலகிரி | மக்களவை | வெற்றி | } |
# ஹெப்பார் ஐயங்கார்



**ஹெப்பார் ஐயங்கார்** அல்லது **ஹெப்பர் ஐயங்கார்** (*Hebbar Iyengar*) எனப்படுவோர்  
கர்நாடகாவில் வாழும் கன்னடம் கலந்த தமிழ் பேசும் ஐயங்கார்கள் ஆவர். இவர்களின் தாய்மொழி தமிழ் ஆகும். ஹெப்பார் ஐயங்கார்கள் பொதுவாக இராமானுஜரால் முன்வைக்கப்பட்ட விசிட்டாத்துவைதம் தத்துவத்தை பின்பற்றுகிறார்கள். இவர்கள் இந்திய மாநிலமான கருநாடகாவில் குறிப்பாக பெங்களூரு, மைசூர், மண்டியா, தும்கூர், சிமோகா மற்றும் கோலார் மாவட்டங்களில் அதிக அளவில் காணப்படுகின்றனர்.  

## சில பிரபலமான ஹெப்பார் ஐயங்கார் மக்கள்
பிரபல யோகாச்சார்யாரான பெல்லூர் கிருஷ்ணமாச்சார் சுந்தரராஜ ஐயங்கார், ஹெப்பார் ஐயங்கார் சமூகத்தைச் சேர்ந்தவர். சமையலுக்குப் பிரபலமான மல்லேஸ்வரத்தைச் சேர்ந்த ஆர். ராதாகிருஷ்ணாவின் குடும்பத்தினர், அவரது 81வது பிறந்தநாளில், *ஹெப்பார் ஐயங்கார் தளிக்கு* என்ற சமையல் குறிப்பு புத்தகத்தை வெளியிட்டனர்.. நடிகை வசுந்தரா தாஸ் பெங்களூரில் ஒரு ஹெப்பர் ஐயங்கார் பிராமண குடும்பத்தில் பிறந்தார்.
# முசுகு பலிஜகுலம்



**முசுகு பலிஜகுலம் ** (*Musuku Balijakulam *) எனப்படுவோர் ஆந்திராவில் வாழும் தெலுங்கு மொழி பேசும் சாதியினர் ஆவார். இவர்கள் தமிழகம், தெலுங்கானா போன்ற பிற மாநிலங்களிலும் வசிக்கின்றனர். இவர்கள் பலிஜாவின் உட்பிரிவினர் ஆவார். தமிழகத்தில் வாழும் தெலுங்கு மொழியைத் தாய்மொழியாகக் கொண்ட முசுகு பலிஜா இனத்தவரான இவர்கள், விஜயநகர பேரரசு ஆட்சி காலத்தில் ஆந்திராவில் இருந்து பெரும் அளவில், தமிழகம் வந்து குடியேறினர். முசுகு பாலிஜாக்கள் இன பெண்கள் தங்கள் வீடுகளை விட்டு வெளியேறும்போது தலையை மூடுவதால் (முசுகு = முக்காடு) என அழைக்கப்படுகிறார்கள். மேலும் இக்குல பெண்கள் அணிந்திருக்கும் காது ஆபரணத்தின் சிறப்பின் காரணமாக, இப்பெயரை பெற்றனர். தமிழ்நாடு அரசு இடவொதுக்கீட்டு முற்பட்ட சாதிகள் பிரிவில் **முசுகு பலிஜகுலம்** என்ற பெயரிலேயே, இவர்களுக்கு சாதி சான்றிதழ் வழங்கப்படுகிறது.
# கோவிந்தசாமி

**கோவிந்தசாமி ** அவர்கள் ஒர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினரும் ஆவார்.  
இவர் இந்திய தேசிய காங்கிரசு உறுப்பினர் ஆவார்.இந்திய தேசிய காங்கிரசு கட்சியின் வேட்பாளராக நின்ற இவர் தமிழ்நாடு மாநில சட்டமன்றத் தேர்தல் 1984 ல் நடந்த தேர்தலில் எடப்பாடி தொகுதியிலிருந்து  தமிழ்நாடு சட்டமன்ற உறுப்பினராக தேர்ந்தெடுக்கப்பட்டார்.
# வி. காவேரி


**வி. காவேரி ** அவர்கள் ஒர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினரும் ஆவார்.இவர் பாட்டாளி மக்கள் கட்சி உறுப்பினர் ஆவார்.  
பாட்டாளி மக்கள் கட்சி யின் வேட்பாளராக நின்ற இவர் தமிழ்நாடு மாநில சட்டமன்றத் தேர்தல், 2006 ல் நடந்த தேர்தலில் எடப்பாடி தொகுதியிலிருந்து  தமிழ்நாடு சட்டமன்ற உறுப்பினராக தேர்ந்தெடுக்கப்பட்டார்.
# சுப்பிரமணியம் பசுபதிப்பிள்ளை


**பசுபதிப்பிள்ளை** (*Subramaniam Pasupathipillai*) இலங்கைத் தமிழ் அரசியல்வாதியும் முன்னாள் வடமாகாண சபை உறுப்பினரும் ஆவார்.  

## அரசியல்
சுப்பிரமணியம் பசுபதிப்பிள்ளை தமிழரசுக் கட்சியின் கிளிநொச்சி மாவட்டக் கிளையின் செயலாளராக உள்ளார். இவர் 2013 வட மாகாண சபை தேர்தலில் கிளிநொச்சி மாவட்டத்தில் தமிழ் தேசிய கூட்டமைப்பின் வேட்பாளர்களில் ஒருவராக போட்டியிட்டு வடக்கு மாகாண சபைக்கு தேர்ந்தெடுக்கப்பட்டார்.  
தேர்தலுக்குப் பிறகு மின்சாரம் மற்றும் மின்மயமாக்கல் குறித்து முதலமைச்சருக்கு உதவ அவர் நியமிக்கப்பட்டார். அக்டோபர் 2013 அன்று வீரசிங்கம் மண்டபத்தில் முதலமைச்சர் க. வி. விக்னேசுவரன் முன் மாகாண சபை உறுப்பினராக பதவியேற்றார்.
# ஓச்சிறை கோயில்


**ஓச்சிரா கோயில்** (*Oachira Temple*) என்பது தென்னிந்திய மாநிலமான கேரளத்தின், கொல்லம் மாவட்டத்தின், ஓச்சிறையில் அமைந்துள்ள ஒரு பழங்கால கோயிலாகும். புராணங்களின்படி, இந்த கோயிலானது கேரளம் மற்றும் இந்தியாவின் புகழ்பெற்ற புனித இடங்களில் ஒன்றாகும். ஓச்சிறையானது தேசிய நெடுஞ்சாலை எண் 47 க்கு அடுத்ததாக கொல்லம் மற்றும் ஆலப்புழா மாவட்டங்களின் எல்லையில் உள்ளது. இந்த கோயில் "தட்சிணகாசி" (தென்காசி) என்று அழைக்கப்படுகிறது. மிகவும் பழமையான இந்த புனித யாத்திரை மையம் பரப்பிரம்மன் கோவிலை மையமாக கொண்டது. இக்கோயிலானது ( பரப்பிரம்மன் அல்லது சிவன் அல்லது ஓங்கரம், உணர்வு நிலைக்காக அமைக்கபட்டுள்ளது.) இக்கோயிலானது முப்பத்தாறு ஏக்கர் நிலத்தை உள்ளடக்கியதாக உள்ளது.  

ஒவ்வொரு ஆண்டும் திசம்பர் மற்றும் சனவரி மாதங்களில் ஓச்சிராவில் விருச்சிகம் விழா கொண்டாடப்படுகிறது. *ஓச்சிரக்களி* என்பது சூன் மாதத்தில் இங்கு செய்யப்படும் ஒரு பிரபலமான சடங்காகும், இந்த ஓச்சிரக்காளியின் போது ஆண்கள் போர் வீரர்களைப் போல உடையணிந்து 'பாட நிலம்' என்ற சண்டைக்களத்தில் நின்று போலிப்போர் புரிவர். மேலும் முட்டளவு சேற்று நீரில் நின்று பாரம்பரிய தற்காப்பு தற்காப்புக் கலை நடனம் ஆடுவர். *ஓச்சிரக்களி* சடங்கானது உண்மையில் காயம்குளம் அரசரின் வீரர்களால் ஆண்டுதோறும் செய்யப்படும் ஒரு போர் பயிற்சியாகும். மேலும் "இருபட்டம் ஓணம்" (ஓணம் முடிந்த 28 நாட்களுக்குப் பிறகு) கொண்டாடப்படுகிறது. இது கால்நடைகளின் திருவிழா. இந்த திருவிழாவில், பிரமாண்டமான "எடுப்பு காளை"கள் (துணி மற்றும் வைகோலினால் உருவாக்கபட்ட பிரமாண்ட காளை உருவங்கள்) தயாரிக்கப்படுகின்றன. பின்னர் அவை தயாரிக்கபட்ட இடத்திலிருந்து பெரிய சக்கரங்களின் உதவியுடன் ஓச்சிறா கோயிலுக்கு இழுத்துவரப்படுகின்றன. இங்கு நவம்பர் திசம்பர் மாதங்களில் நடக்கும் பந்திரண்டு விளக்கு (12 விளக்கு திருவிழா) விழாவும் இங்கு ஒரு புகழ்பெற்ற திருவிழா ஆகும்.  

19 ஆம் நூற்றாண்டின் துவக்கத்தில் திருவிதாங்கூரில் நில அளவைப் பணிகளானது பிரித்தானிய அதிகாரிகளான வார்ட் மற்றும் கோனர் ஆகிய இருவரிடம் ஒப்படைக்கபட்டது. இவர்களின் அறிக்கையில் ஓச்சிறைவைப் பற்றிய தகவல்களை குறிப்பிட்டனர். *பதனிலத்தின்* கிழக்குப் பகுதியில் மிகவும் பழமையான, சேதமடைந்த அடுக்குத் தூபி இருப்பதாக அந்த அறிக்கையில் தெளிவுபடுத்தப்பட்டுள்ளது. கோயில் அமைந்துள்ள பரந்த நிலத்தின் மையத்தில் ஒரு பெரிய நீர்த்தேக்கம் இருந்தது, (இது இப்போது கல்லுகெட்டுச்சிரா என்று அழைக்கப்பட்டது), இது இன்று கோயில் வளாகத்திற்கு வெளியே உள்ளது என்பதும் தெரியவந்தது.  

கொல்லத்தில் இருந்து 34 கி.மீ. தொலைவில் இக்கோயில் உள்ளது. பிரபஞ்ச ஓர்மையை எட்டுவதற்கான ஒரு குறியீட்டு கோயிலாக இது விளங்குகிறது. இக் கோயிலானது பொதுவான கோயில்கள் போன்ற மூடப்பட்ட கட்டமைப்புகளைக் கொண்டதாக இல்லை. மேலும் இங்கு பரப்பிரம்மத்துக்கு சிலைகளோ, திருவடிகளோ என எதுவும் கிடையாது. இங்கு அழகாக பாதுகாக்கப்பட்ட மரங்களின் கீழ் பரப் பிரம்மத்தை (உருவமற்ற இறைவனான சிவன்) வணங்குகிறார்கள்.
# விக்கிப்பீடியா:தும்பும் வாலும்



தமிழ் விக்கிப்பீடியாவின் வளர்ச்சி குறித்து வெவ்வேறு காலக்கட்டங்களில் நாம் திட்டங்களைத் தீட்டிச் செயல்பட்டிருக்கிறோம். உள்ளடக்கங்களைப் பெருக்குதல், தரத்தை மேம்படுத்துதல், புதுப்பயனர்களை ஈர்த்தல், பங்களிப்பின் அளவைக் கூட்டுதல் முதலியவை இத்திட்டங்களின் நோக்கங்களாக இருந்திருக்கின்றன. இத்திட்டங்களுக்காக நாம் முன்வைக்கும் இலக்குகளும், திட்டத்தின் பயனை அளப்பதும் பலவேளைகளில் கூடுதல் நேரடிப் பயனை நோக்கியே இருந்திருக்கின்றன.  

எடுத்துக்காட்டாக வேங்கைத்திட்டத்தில் போட்டி ஒருங்கிணைப்பாளர்கள் முன்வைத்த தலைப்புகள் கூகுளில் மிகுதியாகத் தேடும் தலைப்புகளாக இருந்தன. அத்தலைப்புகளில் கட்டுரைகளில் எழுதுவதிலும், விரிவாக்குவதிலுமுள்ள நேரடிப்பயன் வெளிப்படையாகத் தெரிகிறது. இருப்பினும் பங்களிப்பாளர் விருப்பத்தலைப்புகளையும் நாம் இணைத்தோம். அதன் பயன் வேறு வகையினது. ஏற்னவே இருக்கும் பங்களிப்பாளர்களுக்கு ஊக்கமளிக்கும் ஆர்வூட்டும் தலைப்புகளாக இருப்பதே முதற்பயன். அவ்வாறு இருக்கும்போது நிறைய தகவல்களுடன், செரிவான கட்டுரைகளை எழுதுவர். தவிர தேடுபொறியில் தேடப்படும் தலைப்புகள் பலவேளைகளில் பரவலர் விருப்பத்துறைகளில் நிறைந்துள்ளன. இதனால் விக்கிப்பீடியாவின் பன்வகைமை குறையலாம்.  

இவற்றைத் தாண்டியும் ஒரு கோணமுள்ளது. பரவலர் தலைப்புகள் கூடுதல் பார்வையாளர்களை நமக்குப் பெற்றுத் தந்தாலும் பலதுறைகளிலும் எழுதும் ஆர்வமுள்ள தகைமைபெற்ற பங்களிப்பாளர்களை எந்த அளவுக்குக் கொண்டு வருமெனத் தெரியவில்லை. மாறாகச் சற்றுக் குறைவாகத் தேடும் தலைப்புகளெனினும் அவற்றில் ஆர்வமுள்ளோர் இங்கு வந்து தொடர்பங்களிப்பாளர்களாகும் வாய்ப்புக் கூடுதலாக இருக்கலாம். இதைச் சில தரவுகளைக் கொண்டு ஆய்வுசெய்து கண்டறியும் இத்திட்டத்தைத் தும்பும் வாலும் எனலாம். ஆங்கிலத்தில் Long tail என்ற புள்ளியியல் விளைவையொட்டியும் *தும்பைவிட்டு வாலைப் பிடித்தல்* என்ற சொலவடையைச் சுட்டியும் இத்திட்டத்தை **தும்பும் வாலும்** திட்டம் எனலாம். இவ்விரண்டும் தமிழ் விக்கிப்பீடியாவுக்குத் தேவை.
# பிக்னிக் வில்லேஜ்

**பிக்னிக் வில்லேஜ்** (Asramam Picnic Village) என்பது தென்னிந்திய மாநிலமான கேரளத்தின், கொல்லம் மாவட்டத்தின், கொல்லம் நகரின் ஆசிரமம் என்ற பகுதியில் அமைந்துள்ள பொழுதுபோக்கு மையமாகும்.  

இந்த பொழுதுபோக்கு பூங்காவின் முன்னால் உப்பங்கழி உள்ளது. இந்தப் பூங்காவில் 200 ஆண்டு பழமையான அரசு விழுந்தினர் மாளிகை, படகுக் குழாம், குழந்தைகள் சாலைப் போக்குவரத்து பயிற்சி பூங்கா, நாத்ரிநிவாஸ் போன்ற பல அம்சங்களைக் கொண்ட ஒரு பெரிய சுற்றுலா வளாகமாக உள்ளது.
# ஜே. மாதா கவுடர்

**ஜோகி மாதா கவுடர் ** (*Joghee Matha gowder*)(இறப்பு 12 ஆகத்து  
1990) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும், முன்னாள் நாடாளுமன்ற உறுப்பினரும் ஆவார்.தனது அரசியல் வாழ்க்கையை இந்திய தேசிய காங்கிரசு தொடங்கினர் பின்பு திமுகவில் இணைந்தார். இந்திய தேசிய காங்கிரசு கட்சியின் வேட்பாளராக நின்ற இவர் தமிழக சட்டமன்றத்துக்கு 1957 மற்றும் 1962 ல் நடந்த தேர்தலில் குன்னூர் தொகுதியில் இருந்து  தமிழ்நாடு சட்டமன்ற உறுப்பினராக தேர்ந்தெடுக்கப்பட்டார். 1971 ஆம் ஆண்டு இருந்து நீலகிரி மக்களவைத் தொகுதியிலிருந்து மக்களவைக்கு திமுக சார்பாகத் தேர்ந்தேடுக்கப்பட்டார்.
# திருமுல்லவாரம் மகாவிஷ்ணு கோயில்



**திருமுல்லவாரம் மகாவிஷ்ணு கோயில்** (*Thirumullavaram Maha Vishnu Swamy temple*) என்பது தென்னிந்தியாவின், கேரளத்தின், கொல்லம் நகர்புறத்தில் உள்ள ஒரு பெருமாள் கோயிலாகும். இக்கோயில் கொல்லத்தின் திருமுல்லவாரம் கடற்கரையில் அமைந்துள்ளது.  

இந்த இடமானது பரசுராமரால் புனிதப்படுத்தபட்டதாக ஐதீகம் உள்ளது. இந்த கோயிலின் மூலக் கோயில் ஒரு கிலோமீட்டர் தொலைவில் இருந்ததாகவும், அது கடலில் முழ்கிவிட்டதாகவும் செவிவழிச் செய்தி நிலவுகிறது. இக்கோயிலின் கருவறையில் கிழக்கே பார்த்தபடி மகாவிஷ்ணுவும், மேற்கே பார்த்து சிவபெருமானும் காட்சியள்ளிப்பது சிறப்பு.
# மையநாடு


**மையநாடு** (*Mayyanad*) என்பது இந்தியாவின், கேரள மாநிலத்தில் கொல்லம் மாவட்டத்தில் உள்ள ஒரு சிற்றூர் ஆகும்.  

மையநாடானது கொல்லம் மாவட்டத்தின் தென்மேற்கு புறநகர்ப்பகுதியில், கொல்லம் நகரத்தின் மையத்திலிருந்து 10 கிலோமீட்டர் (6.2 மைல்) தெற்கிலும், பரவூர் நகரத்துக்கு வடக்கே 6 கிலோமீட்டர் (3.7 மைல்) தொலைவிலும் அமைந்துள்ளது. மையநாட்டுக்கு கொல்லம் நகரத்திலிருந்தும், கோட்டயம் நகரத்திலிருந்தும் அவ்வப்போது பேருந்துகள் செல்கின்றன. இங்கு கொல்லம் மற்றும் திருவனந்தபுரத்திலிருந்து செல்லும் உள்ளூர் தொடருந்துகள் மூலமாகவும் செல்லலாம். மையநாட்டையும், பரவூரையும் இணைக்கும் பாலமானது 2012 இல் கட்டி முடிக்கப்பட்டது, இதனால் மையநாட்டிலிருந்து கொல்லம் நகரத்திற்கு மேற்கொள்ளும் பயணத்தை எளிதாக்கியுள்ளது.  

## அமைவிடம்
மையநாடு பரவூர் ஏரியின் கரையில் அமைந்துள்ளது மேலும் இது மீன்பிடிக்காக குறிப்பிடப்பட்ட அளவு அரபிக் கடல் கடற்கரையையும் கொண்டுள்ளது. கொல்லம் மாவட்டத்தின் முக்கிய தொடருந்து நிலையங்களில் மையநாடு தொடருந்து நிலையம் ஒன்றாகும். மையநாடு கடற்கரைக்கு ஒரு சிறப்பாக, ஏரியும் கடலும் ஒன்றிணைக்கும் இடமாக உள்ளது. இது பார்க்க மிகவும் அழகாக இருக்கும். அந்த பகுதியின் வானிலை காரணமாக இரவில் பார்க்கும் காட்சி அற்புதமான அனுபவம்.  

## அடையாளங்கள்

மையநாட்டில் உமயநல்லூர் ஸ்ரீ பாலசுப்பிரமணிய சுவாமி கோயில் மற்றும் மாசற்ற கருத்தாக்க தேவாலயம் உட்பட பல கோயில்கள், தேவாலயங்கள், பள்ளிவசால்கள் அமைந்துள்ளன. கடலுடன் ஏரி கலக்கும் இந்த இடமானது சுற்றுலா பயணிகளை ஈர்ப்பதாக உளது. அதே நேரத்தில் நீண்ட மணல் பரப்பைக் கொண்ட இயற்கை கடற்கரைகளானது நீச்சலுக்கு ஏற்றவை.
# பி. சி. பாட்டீல்

**பி.சி. பாட்டீல் **(* B. C. Patil*, பிறப்பு: நவம்பர் 14, 1956) ஒர் இந்திய அரசியல்வாதி மற்றும் கர்நாடகா சட்டமன்ற உறுப்பினரும் ஆவார்.காங்கிரஸ் கட்சியில் தனது அரசியல் வாழ்க்கையை தொடங்கிய இவர் தற்போது பாரதிய ஜனதா கட்சியில் உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா மாநில சட்டமன்றத் தேர்தலில் ஹிரேகேரூர் சட்டமன்றத் தொகுதியிலிருந்து   கர்நாடகா சட்டமன்ற உறுப்பினராக மூன்று முறை தேர்ந்தெடுக்கப்பட்டுள்ளார்.கர்நாடகா சினிமாவில் நடிகராகவும் உள்ளார். இவர் தற்போது கர்நாடகா மாநில வேளாண்மை துறை அமைச்சராக உள்ளார்.
# ஸ்ரீமந்த் பாட்டீல்

**ஸ்ரீமந்த் பாட்டீல் **(* Shrimant Patil*, பிறப்பு: ஜனவரி 31, 1955) ஒர் இந்திய அரசியல்வாதி மற்றும் கர்நாடகா சட்டமன்ற உறுப்பினரும் ஆவார்.காங்கிரஸ் கட்சியில் தனது அரசியல் வாழ்க்கையை தொடங்கிய இவர் தற்போது பாரதிய ஜனதா கட்சியில் உள்ளார்.காங்கிரஸ் கட்சியின் வேட்பாளராக நின்ற இவர் கர்நாடகா மாநில சட்டமன்றத் தேர்தலில் காக்வாட் சட்டமன்றத் தொகுதியிலிருந்து   கர்நாடகா சட்டமன்ற உறுப்பினராக 2018 ஆம் ஆண்டு தேர்ந்தெடுக்கப்பட்டுள்ளார்.இவர் தற்போது கர்நாடகா மாநில வர்த்தக மற்றும் ஜவுளித்துறை அமைச்சர் அமைச்சராக உள்ளார்.
# ஆச்சார்ய பாலகிருஷ்ணா



**பால்கிருஷ்ணா** ( ஆச்சார்யா பால்கிருஷ்ணா என்று அழைக்கப்படுகிறார்) (பிறப்பு: 4 ஆகஸ்ட் 1972) ஒரு இந்திய தொழிலதிபர் மற்றும் பதஞ்சலி ஆயுர்வேதம் நுகர்வோர் பொருட்கள் நிறுவனத்தின் தலைவர் ஆவார் . ஜனவரி 2020 நிலவரப்படி அவருக்கு 1.5 பில்லியன் அமெரிக்க டாலர் சொத்து மதிப்பு இருப்பதாக ஃபோர்ப்ஸ் அறிவித்தது.  

## இளமைக்காலம்
*சுமித்ரா தேவி* மற்றும் *ஜெய் வல்லப் சுபேடி* ஆகியோருக்கு 1972 ஆகஸ்ட் 4 ஆம் தேதி உத்தரகண்ட் (அப்போதைய உத்தரபிரதேசம் ) ஹரித்வாரில் பாலகிருஷ்ணா பிறந்தார். இவரது பெற்றோர் நேபாளிலிருந்து இந்தியாவிற்கு குடியேறியவர்களாவார்.  

## வாழ்க்கை
ஹரித்துவாரில் வசிக்கும் இவர் திருமணம் ஆகாதவராவார்.  

## ஆயுர்வேதம்
1995 ஆம் ஆண்டில், பாலகிருஷ்ணா மற்றும் பாபா ராம்தேவ் ஆகியோர் இணைந்து ஹரித்வாரில் *திவ்யா யோகா மருந்தகத்தை* நிறுவினர், மேலும் 2006 ஆம் ஆண்டில், பதஞ்சலி ஆயுர்வேதத்தை நிறுவினர். பதஞ்சலி நிறுவனம் மூலிகை மற்றும் ஆயுர்வேத தயாரிப்புகளின் உற்பத்தி மற்றும் வர்த்தகத்தில் ஈடுபட்டுள்ள வேகமாக நகரும் நுகர்வோர் பொருட்கள் (FMCG) ஆகும். ராம்தேவ், சுனிதா மற்றும் சர்வன் போடார் ஆகியோரிடம் கடன் பெற்று பாலகிருஷ்ணா வணிகத்தைத் தொடங்கினார்.  

பதஞ்சலி ஆயுர்வேதத்தில் பாபா ராம்தேவ் எந்தப் பங்கையும் வைத்திருக்கவில்லை என்றாலும், அவர் நிறுவனத்தின் விளம்பர முகமாக்வும் மற்றும் அதன் தயாரிப்புகளை தனது யோகா முகாம்கள் மற்றும் தொலைக்காட்சி நிகழ்ச்சிகளில் காட்சிப்படுத்தவும் செய்கிறார். பாலகிருஷ்ணா நிறுவனத்தின் 98.6% உரிமையாளர் மற்றும் அதன் நிர்வாக இயக்குநராக பணியாற்றுகிறார்.  

## விருதுகள்
- ஆயுர்வேத் துறையில் பணியாற்றியதற்காக பாலகிருஷ்ணாவுக்கு 2019 ஆம் ஆண்டில் Champions of Change (சாம்பியன்ஸ் ஆஃப் சேஞ்ச்) விருது வழங்கப்பட்டது.
- ஆச்சார்யா பாலகிருஷ்ணாவுக்கு யு.என்.எஸ்.டி.ஜி 10 (UNSDG 10) ஹெல்த்கேர் துறையில் மிகவும் செல்வாக்கு மிக்கவர்கள் விருது வழங்கப்பட்டது.
- ஆச்சார்யா பாலகிருஷ்ணா CFI.co. (சி.எஃப்.ஐ.கோ) சிறந்த ஆரோக்கிய நிறுவனத்திற்கான உலகளாவிய விருதைப் பெற்றார்.
- ஆச்சார்யா பால்கிருஷ்ணாவிற்கு "புனேவின் சாண்ட் ஸ்ரீ ஞானேஷ்வர் குருகுலம் *பீஷ்ம புரஸ்கார்* விருது வழங்கி கெளரவித்தது.
- ஆச்சார்யா பாலகிருஷ்ணாவுக்கு இந்த ஆண்டின் வளரும் வணிகத் தலைவருக்கான AIMA மேனேஜிங் இந்தியா விருதை 2018 ஐ மத்திய அமைச்சர் ராஜ்யவர்தன் சிங் ரத்தோர் வழங்கினார்.
- சமூக நலன் மற்றும் ஆயுர்வேதத்திற்கான பங்களிப்புக்காக ஆச்சார்யா பால்கிருஷ்ணாவுக்கு “ஷாலின் மனவ் ரத்னா விருது- 2018” வழங்கப்பட்டது.
- ஆச்சார்யா பாலகிருஷ்ணா , யோகா மற்றும் ஆயுர்வேத துறையில் சிறப்பான பணிகளை செய்ததற்காக எஸ்-வியாசர் பல்கலைக்கழக சுவாமி விவேகானந்த யோகா அனுசந்தனா சமஸ்தானாவில் முனைவர் பட்டம் பெற்றார்.
- ஆச்சார்யா ஜி யோகா மற்றும் ஆயுர்வேதத்திற்கான பங்களிப்புக்காக ஆன்மீக சங்கத்தால் 2018 ஜனவரியில் “கீதா ரத்னா சம்மன்” விருது வழங்கி கெளரவிக்கப்பட்டார்.
- ஆச்சார்யா பாலகிருஷ்ணா, நமது சமூகத்தின் அஸ்திவாரத்தை வலுப்படுத்த நாட்டிற்கு அவர் செய்த பங்களிப்புக்காக, 2017 ஆம் ஆண்டின் வணிக வகை 2017 விருதைப் பெற்றார், மேலும் சி.என்.என்-நியூஸ் 30 நவம்பர் 2017 மூலம் இந்தியாவில் பிராண்ட் இந்தியாவை உருவாக்க உதவியது என அறிவித்தது.
# கே. கோபாலையா

**கே. கோபாலையா **(* K. Gopalaiah*, பிறப்பு: சூன் 23 , 1960) ஒர் இந்திய அரசியல்வாதி மற்றும் கர்நாடகா சட்டமன்ற உறுப்பினரும் ஆவார்.மத சார்பற்ற ஜனதா தளம் கட்சியில் தனது அரசியல் வாழ்க்கையை தொடங்கிய இவர் தற்போது பாரதிய ஜனதா கட்சியில் உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா மாநில சட்டமன்றத் தேர்தலில் மகாலட்சுமி லேஅவுட் சட்டமன்றத் தொகுதியிலிருந்து   கர்நாடகா சட்டமன்ற உறுப்பினராக 2019 ஆம் ஆண்டு தேர்ந்தெடுக்கப்பட்டுள்ளார்.இவர் தற்போது கர்நாடகா மாநில உணவு மற்றும் நுகர்வோர் பாதுகாப்பு அமைச்சராக உள்ளார்.
# நாராயண கவுடா

**நாராயண கவுடா **(* Narayana Gowda*, பிறப்பு: சூன் 21 , 1966) ஒர் இந்திய அரசியல்வாதி மற்றும் கர்நாடகா சட்டமன்ற உறுப்பினரும் ஆவார். பகுஜன் சமாஜ் கட்சியில் தனது அரசியல் வாழ்க்கையை தொடங்கிய இவர் கடந்த 2013 ஆம் ஆண்டு மத சார்பற்ற ஜனதா தளம் கட்சியில் இணைத்தார் தற்போது பாரதிய ஜனதா கட்சியில் உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா மாநில சட்டமன்றத் தேர்தலில் கிருஷ்ணராஜ்பேட்டை சட்டமன்றத் தொகுதியிலிருந்து   கர்நாடகா சட்டமன்ற உறுப்பினராக 2019 ஆம் ஆண்டு தேர்ந்தெடுக்கப்பட்டுள்ளார்.இவர் தற்போது கர்நாடகா மாநில நகராட்சி நிர்வாகம் மற்றும் தோட்டக்கலை துறை  
அமைச்சராக உள்ளார்.
# கே. எஸ். ஈஸ்வரப்பா

**கே. எஸ். ஈஸ்வரப்பா **(* K. S. Eshwarappa*, பிறப்பு: ஜுன் 10 , 1948) ஒர் இந்திய அரசியல்வாதி மற்றும் தற்போதைய கர்நாடகா மாநில ஊரக வளர்ச்சி மற்றும் பஞ்சாயத்து ராஜ் துறை அமைச்சர் ஆவார். பாரதிய ஜனதா கட்சியின் முத்த தலைவர்களின் ஒருவராக உள்ளார். இவர் 2012 முதல் 2013 வரை கர்நாடகா மாநில துணை முதல்வராக இருந்துள்ளார். 2014 முதல் 2018 வரை கர்நாடகா மாநில  
எதிர் கட்சி தலைவராகவும் இருந்துள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா மாநில சட்டமன்றத் தேர்தலில் சீமக்கா சட்டமன்றத் தொகுதியிலிருந்து   கர்நாடகா சட்டமன்ற உறுப்பினராக 2018 ஆம் ஆண்டு தேர்ந்தெடுக்கப்பட்டுள்ளார்.2010 முதல் 2012 ஆம் ஆண்டு வரை  
கர்நாடகா பாரதிய ஜனதா கட்சியின் மாநிலத் தலைவராகவும் இருந்துள்ளார்  
.
# இஸ்லாமாபாத் உயிரியல் பூங்கா


**இசுலாமாபாத் உயிரியல் பூங்கா** *(Islamabad Zoo)* முன்பு மார்கசார் உயிரியல் பூங்கா என்று அழைக்கப்பட்டது. 82 ஏக்கர் (33 ஹெக்டேர்) பரப்பளவு கொண்ட இது பாக்கித்தானின் இசுலாமாபாத் தலைநகர் பிராந்தியத்தில் அமைந்துள்ளது. இது 1978 இல் திறக்கப்பட்டது. இது பாக்கித்தானின் மூலதன மேம்பாட்டு ஆணையத்தின் நிர்வாகத்தின் கீழ் உள்ளது.  

## வரலாறு
இது சிறுத்தைகள், புள்ளிமான் மற்றும் பிராந்தியத்தில் காணப்படும் இந்திய சிறுமான்களுக்கான அடைக்கலமாக 1978 இல் தொடங்கப்பட்டது. மார்கல்லா மலைகளின் அடிவாரத்தில் இது அமைந்துள்ளது. இது விரைவில் பிரபலமடைந்து சப்பானிய தோட்டத்தின் ஒரு பகுதியாக மாறியது. பின்னர் ஒரு பறவை கூண்டு கட்டப்பட்டது. இதை ஒரு பொழுதுபோக்கு பகுதியாகவும், வனவிலங்கு சரணாலயமாகவும் மேம்படுத்தவும் விரிவாக்கவும் 2008 ஆகத்து மாதத்தில் 1407.8 மில்லியன் பாக்கித்தானிய ரூபாய் திட்டத்தின் மதிப்பீட்டில் மூலதன மேம்பாட்டு ஆணையம் ஒரு திட்டத்தை வகுத்தது. பிப்ரவரி 2019 நிலவரப்படி, இதை சிறப்பாக நிர்வகிப்பதற்கும் விலங்குகளை பராமரிப்பதற்கும் இசுலாமாபாத் வனவிலங்கு மேலாண்மை வாரியத்திடம் கட்டுப்பாட்டை ஒப்படைக்குமாறு அரசாங்கத்திடம் கோரியுள்ளதாக காலநிலை மாற்றத்துறை அமைச்சர் சர்தாஜ் குல் செனட் குழுவிடம் தெரிவித்தார்.  

## விமர்சனங்கள்
செப்டம்பர் 2016 அன்று, காவன் என்ற 32 வயதான ஆசிய யானை, கடந்த இரண்டு தசாப்தங்களாக சங்கிலியால் பிணைக்கப்பட்டதால் மனநலம் பாதிக்கப்பட்டது. இது சர்வதேச கவனத்தை ஈர்த்தது. மேலும் சமூக ஊடகங்களில் #SaveKavaan ஹேஸ்டேக் இருந்தது. இதன் விளைவாக மிருகக்காட்சிசாலை கவானை தனது தாய்நாடான கம்போடியாவிற்கு அனுப்ப முடிவு செய்தது. ஆனால் காவன் இன்னும் அங்கேயே இருந்து துன்பப்படுகிறது. சூலை 2017 இல், சிங்கத்தின் பாலுக்கு பதிலாக வெல்மிஞ்ச் பாலை அதை வள்ப்பவர்கள் அதிக அளவில் அருந்த வழங்கியதால் நான்கு சிங்க குட்டிகள் இறந்தன. பின்னர் 2017 ஆம் ஆண்டில், இதன் ஊழியர்களின் அலட்சியம் காரணமாக ஒரு ஆண் தீக்கோழி இறந்தது. ஆகத்து 2018 இல், இதன் விரிவாக்கத்தில் ஆறு மான்கள் ஓநாய் மூலம் அனுப்பப்பட்டன. மிருகக்காட்சிசாலையில் மோசமான தரம், அவை வைக்கப்பட்டுள்ள சிறிய கூண்டுகள் ஆகியவற்றால் அதன் உடல்நிலை சரியில்லை என்றும் விமர்சிக்கப்பட்டுள்ளது.  

இங்கிருந்து காவனை விடுவிக்கக் கோரி 2016 ஆம் ஆண்டு முதல் பிரபல பாப் பாடகர் செர் நான்கு ஆண்டு கால பிரச்சாரத்தைத் தொடர்ந்து யானை காவன் உடனடியாக வேறு சரணாலயத்திற்கு மாற்றப்பட வேண்டும் என்று இஸ்லாமாபாத் உயர் நீதிமன்றம் உத்தரவிட்டது.  

## விலங்கு பட்டியல்

## இங்கு காணப்படும் உயிரினங்கள்

**பறவை**  
- கரும்பருந்து
- புல்வெளிக் கழுகு
- வல்லூறு
- பேசாத அன்னம்
- கறுப்பு அன்னம்
- காட்டு வாத்து
- உள்நாட்டு வாத்து
- வளர்ப்புப் புறா
- பொன்னிற பெருஞ்செம்போத்து
- இந்திய மயில்
- நாரை
- பச்சைக்கிளி]]
- பெரிய பச்சைக்கிளி
- மஞ்சள்கொண்டை கிளி
- காதற்கிளி
- இந்தியக் கழுகு ஆந்தை
- தீக்கோழி

**பாலூட்டிகள்**  

இரட்டைப்படைக் குளம்பி  

- இந்தியச் சிறுமான்
- புல்வாய்
- நீலான்
- புள்ளிமான்

ஊனுண்ணி (வரிசை)  

- பழுப்பு கரடி
- சிங்கம்
- இந்திய ஓநாய்
- முயல்
ஒற்றைப்படைக் குளம்பி  

- சமவெளி வரிக்குதிரை

முதனிகள்  
- வெர்வெட் குரங்கு
- செம்முகக் குரங்கு

யானை வகைகள்  

- இலங்கை யானை
# கொல்லம் இராமேசுவரம் மகாதேவர் கோயில்


**கொல்லம் இராமேசுவரம் மகாதேவர் கோயில்** (*Kollam Rameswaram Mahadeva Temple*) என்பது கேரளத்தின், கொல்லம் மாவட்டத்தில், கொல்லம் நகரத்தில் அமைந்துள்ள ஒரு கோயிலாகும். இந்தக் கோயிலின் முதன்மை தெய்வம் மேற்கு நோக்கி எதிர்கொள்ளும் ராமேஸ்வரர் ஆவார். இந்த கொல்லம் ராமேஸ்வரம் மகாதேவர் கோவிலானது கேரளத்தின் 108 சிவன் கோவில்களில் ஒன்று என்று நம்பப்படுகிறது. சிவனுக்கு அர்ப்பணிக்கப்பட்ட இந்தக் கோயிலானது பரசுராமரால் நிறுவப்பட்டது என்று கருதப்படுகிறது. இது 108 சிவாலய சேத்திரங்களில் உள்ள இரண்டு இராமேஸ்வரம் கோவில்களில் ஒன்றாகும். *அமரவில இராமேஸ்வரம் மகாதேவர் கோயில் என்பது* இன்னொரு இராமேஸ்வரம் கோயிலாகும். திருவனந்தபுரம் மாவட்டத்தில் அமரவில என்ற கிராமத்தில் இந்த கோயில் அமைந்துள்ளது.  

கோயிலின் மேற்கிலும், வடக்கு பக்கங்களில் என இரண்டு சிறிய கோபுரங்கள் உள்ளன. மேற்கில் பலிபீடத்தின் அருகில் செப்பினாலான கொடி மரம் உள்ளது. பிரதான கருவறையானது செவ்வக வடிவில் உள்ளது மேலும் சன்னதி கல் மற்றும் மரங்களில் அழகிய வேலைப்பாடுகளால் அழகூட்டபட்டுள்ளது. கேரள-திராவிட கலைப் பாணியில் வலியம்பலம் மற்றும் பாலகல்பூரா போன்றவை உள்ளன.  

## கல்வெட்டுகள்
இராமேஸ்வரம் கோயிலின் முற்றத்தில் அமைக்கப்பட்ட ஒரு தூணில் 12 ஆம் நூற்றாண்டின் சேர மன்னரான இராம குலசேகரனின் அரசாணை உள்ளது.  

## துணை தெய்வங்கள்
- விநாயகர்
- சுப்ரமண்யா
- தர்ம சாஸ்தா
- பாம்பு தெய்வம்
- ரக்ஷஸ்
- நவகிரக
- கிருஷ்ணா
# கலாசா துர் அருங்காட்சியகம்


**கலசா துர் அருங்காட்சியகம்** (*Kalasha Dur Museum*) **பாம்புரேட் அருங்காட்சியகம்** என்றும் அழைக்கப்படும் இதுபாக்கித்தானின் கைபர் பக்துன்க்வா மாகாணத்தில், சித்ரால் மாவட்டத்தில் அமைந்துள்ளது. இதன் கட்டுமானப் பணிகள் 2001 இல் தொடங்கி 2005 இல் நிறைவடைந்தன. கலாசா மக்களின் பாரம்பரியம் மற்றும் பரந்த இந்து குஷ் பகுதியின் மரபுகள் ஆகியவற்றிலிருந்து இனரீதியான ஆர்வமுள்ள சுமார் 1300 பொருள்கள் காட்சிக்கு வைக்கப்பட்டுள்ளன.  

## வரலாறு
பம்புரேட் பள்ளத்தாக்கு அருங்காட்சியகம், கலாசா துர் (கலாசா மக்களின் வீடு அல்லது கலாசாவுக்கான கலாச்சார மையம்) என்றும் அழைக்கப்படுகிறது. கலாசா துர் என்பது சேகரிக்கப்பட்ட ஏராளமான பொருட்களைக் காண்பிக்கக்கூடிய இடமாகும். இவற்றில் பெரும்பாலானவை கிரேக்கத்தை தளமாகக் கொண்ட "கிரேக்கத் தன்னார்வலர்கள்" என்று அழைக்கப்படும் தன்னார்வ தொண்டு நிறுவனத்தின் (அரசு சாரா அமைப்பு) உறுப்பினர்களால் சேகரிக்கப்பட்டன. அவர்கள் 1995 முதல் கலாசா துர் பள்ளத்தாக்குகளில் பணிபுரிந்து வந்தனர்.  

### இனவியல் சேகரிப்பு
இதன் கட்டிடம் இரண்டு தளங்களைக் கொண்டது; தரை தளத்தில் கலாசா கலாச்சாரத்தின் இனவியல் சேகரிப்பு மற்றும் பரந்த இந்து குஷ் பகுதியைச் சார்ந்த பொருட்கள் உள்ளது. மற்றொரு தளத்தில் பள்ளத்தாக்கில் எழுதப்பட்ட புத்தகங்களின் நூலகத்துடன் கலாசா கலாச்சார பள்ளி உள்ளது. மேலும் உள்ளூர் கைவினைப்பொருட்களின் தொழில்முறை பயிற்சிக்கான ஒரு மண்டபமும் உள்ளது. "கிரேக்கத் தன்னார்வல" உறுப்பினர்கள் அருங்காட்சியகத்தில் காட்சிக்கு வைக்கப்பட்டிருக்கும் பெரும்பாலான சேகரிப்புகளுக்கு பொறுப்பாளிகள் ஆவர். பாரம்பரிய பொருட்களை வாங்குவதற்காக அல்லது நவீன பொருட்களுடன் பரிமாறிக்கொள்ளும் நோக்கில் இவர்கள் கலாசா பள்ளத்தாக்குகளுக்கு வருவார்கள். "கிரேக்க தன்னார்வலர்களின்" உறுப்பினர்கள் புதிய கலாசா தலைமுறை தங்கள் முன்னோர்களின் பாரம்பரிய பொருட்களை ஒருபோதும் பார்க்க இயலாமல் போய்விடக்கூடாது என்ற காரணத்தால், இவர்கள் பொருட்கள், உடைகள் மற்றும் பிற வழக்கமான பொருட்களை வாங்கத் தொடங்கினர். இவர்களின் முதல் நோக்கம் இந்த பொருள்கள் அனைத்தையும் ஒரு இன அருங்காட்சியகத்தில் காட்சிப்படுத்துவதாகும். எனவே எதிர்கால தலைமுறையினர் தங்கள் முன்னோர்களின் வாழ்க்கையைப் பற்றி அறிந்து கொள்ள முடியும். பின்னர், அருங்காட்சியகம் கட்டப்பட்டபோது சேகரிக்கப்பட்ட பொருட்களின் எண்ணிக்கை அதிகரிக்கத் தொடங்கியது. கலாசா மக்கள் மற்றும் கலாசா பள்ளத்தாக்குகளில் வசிப்பவர்கள் தங்கள் அருங்காட்சியகத்திற்கு வழங்கிய பல பொருட்கள் எண்ணிக்கையை அதிகரித்துள்ளன. இந்து குஷின் குடியேற்றங்களை விட்டு வெளியேறிய பாரம்பரிய பாத்திரங்கள் மற்றும் பிற பொருட்களையும் இந்த அருங்காட்சியகம் பெசாவர் மற்றும் சித்ராலின் பழங்கால கடைகளிலிருந்து வாங்கியது.
# மான்கள் மறுவாழ்வு மையம், கொல்லம்

**மான்கள் மறுவாழ்வு மையம்** (*Deer Rehabilitation Center*) என்பது கேரளத்தின், கொல்லம் மாவட்டத்தில் அமைந்துள்ள ஒரு மான்கள் மறுவாழ்வு மையமாகும்.  

இந்த மான்கள் மறுவாழ்வு மையமானது காட்டை ஒட்டி உள்ளது. இங்கு கேளையாடுகள், புள்ளிமான்கள் போன்ற மானினங்கள் பாதுகாக்கப்படுகின்றன. இங்கு இந்த மான்களுக்கு தேவையான தீவனம், மருத்துவ பராமரிப்பு போன்றவற்றை அளித்து, இவை இயறைகையான அமைப்பில் உலவ ஏற்பாடு செய்யபட்டுள்ளது. இங்கு பார்வையாளர்களுக்கு அனுமதி உண்டு. மேலும் மர உச்சிகளில் அமைக்கபட்ட வீடுகளில் இருந்தும் மான்களையும், காட்டின் அழகையும் காண்டு இரசிக்க இயலும். இந்த இடமானது ஃபெலிசிடேசன் செண்டரில் இருந்து இரண்டு கிலோமீட்டர் தொலைவில் இமைந்துள்ளது.
# சித்ரால் அருங்காட்சியகம்


**சித்ரால் அருங்காட்சியகம்** *(Chitral Museum)* பாக்கித்தானின் கைபர் பக்துன்க்வாவின் சித்ரால் மாவட்டத்தில் அமைந்துள்ள ஒரு அருங்காட்சியகமாகும். இது 8 சூலை 2010 இல் நிறுவப்பட்டது.  

## வரலாறு
சித்ரால் பகுதி உலகெங்கிலும் வளமான கலாச்சார பாரம்பரியத்திற்கும், அழகிய அழகுக்கும் பெயர் பெற்றது. இந்த பகுதி கடினமான மலைகள், பாயும் ஆறுகள் மற்றும் பச்சை பள்ளத்தாக்கு ஆகியவற்றில் அமைந்துள்ளது. மேலும் இது கைபர் பக்துன்க்வாவின் மிகவும் ஒதுங்கிய பகுதி. சித்ராலின் வளமான கலாச்சார பாரம்பரியத்தை பாதுகாப்பதற்கு சித்ரால் அருங்காட்சியகம் உருவாக்கும் யோசனை உருவானது. இதில் கலாச்சார, சமூக அல்லது சமூக கலாச்சார மானுடவியல் காட்சிக்கூடமும், தொல்பொருள்கள் மற்றும் கலாசா காட்சிக்கூடமும் உள்ளன. பூத்தையலில் கோகித்தான் பிராந்தியங்கள், சுவாட் பள்ளத்தாக்கு மற்றும் நூரித்தான், பெண்கள் பணப்பை, இடுப்பு கோட்டுகள், தொப்பிகள், மேசை பாய்கள், தலையணை உறைகள் போன்றவை அடங்கும். இதி வைக்கப்பட்டுள்ள நகைகள் செப்பு மற்றும் வெள்ளி வளையல்கள், பதக்கங்கள், காது மோதிரங்கள், விரல் மோதிரங்கள், கழுத்தணிகள், வளையல்கள், தாயத்துக்கள், ஆபரணங்கள், தலை ஆபரணங்கள், முறுக்குகள், கணுக்கால் மற்றும் தோள்பட்டை ஆகியவற்றைக் கொண்ட கலாச்சார போக்குகளைக் குறிக்கின்றன. இந்த அருங்காட்சியகத்தில் துப்பாக்கி குண்டு கொள்கலன்கள், கைத்துப்பாக்கிகள், துப்பாக்கிகள், பீரங்கிகள், குண்டுகள் மற்றும் வாள் உள்ளிட்ட பல்வேறு ஆயுதங்கள் உள்ளன. இந்த பொருள்கள் சித்ரால் பள்ளத்தாக்கின் பாரம்பரியம் மற்றும் கலாச்சாரத்தை 19 மற்றும் 12 ஆம் நூற்றாண்டுகளின் ஆரம்பத்தை தெளிவுபடுத்துகின்றன. மர மற்றும் கல் சமையல் பானைகள், தேனீர் பானைகள், நீர் குடம், கிண்ணங்கள், கரண்டிகள், தட்டுகள் போன்றவற்றை உள்ளடக்கிய பாரம்பரிய மட்பாண்டங்களின் சிறந்த தொகுப்பைக் கொண்ட இந்த அருங்காட்சியகத்தில் காட்சிக்கு வைக்கப்பட்டுள்ளது.
# வேம்புலியம்மன் கோயில் (ஆரணி)


**அருள்மிகு வேம்புலியம்மன் திருக்கோயில்** (ஆங்கிலம்:Arulmigu Vembuliyamman Temple) தமிழ்நாட்டில் திருவண்ணாமலை மாவட்டத்தில் உள்ள ஆரணி நகரில் ஆரணி கோட்டை பகுதியில் அமைந்துள்ள ஒரு புனிதத் தலமாகும்.  

## தல வரலாறு

ஆரணி கோட்டை மைதானத்தில் காவலர் விடுதி அருகே வேப்பமரத்தடியில் திரிசூலம் ஏந்தி பல வருடங்களாக வழிப்பட்டு வந்தனர் என வரலாறு உண்டு. ஆரணி நகர காவல்நிலையத்தில் பணிபுரிந்து வந்த கோவிந்தசாமி என்பவர் திரிசூலம் உள்ள இடத்தில் பீடம் அமைக்கலாம் என ஆலோசனை கூறினார். ஆரணி நகர காவல்நிலையத்தில் பணிபுரிந்த காவலர்கள் ஒன்று சேர்ந்து கோயில் கட்ட ஏற்பாடு செய்தனர். இதன்பிறகு கோவிந்தசாமி யின் கனவில் தோன்றி இக்கோவிலுக்கு வேம்புலியம்மன் என பெயரிடுங்கள் என அருள்வாக்கு கூறியதாக கூறினார்.  

இதன் காரணமாக வேம்புலியம்மன் பெயரிடப்பட்டு 1973 ஆம் ஆண்டு மகா கும்பாபிஷேகம் நடத்தப்பட்டது. பின்னர் 1974 ஆண்டு வினாயகர் நவகிரக சிலைகள் அமைக்கப்பட்டது. கோயிலை கட்டி 12 ஆண்டுகள் கடந்த நிலையிலும் கோயிலை சீரமைத்து 1985 ஆம் ஆண்டு மகா கும்பாபிஷேகம் நடத்தப்பட்டது.  

## சிறப்புகள்

ஆரணி வேம்புலியம்மன் கோயில் வருடாந்தோறும் ஆடிமாதம் என்றாலே ஆரணி நகரம் முழுவதும் கலைக்கட்டத் தொடங்கி விடும்.  

- திருவண்ணாமலை மாவட்டத்தில் கார்த்திகை தீபத்திருவிழாவிற்கு அடுத்தப்படியாக நகரம் முழுவதும் மக்கள் கூட்டத்துடன் நடைபெறும் திருவிழா ஆரணி வேம்புலியம்மன் திருவிழா ஆகும்.

- ஆடிமாதம் வெள்ளிக்கிழமை கமண்டலநாகநதி ஆற்றிலிருந்து கரகம் எடுத்து வேம்புலியம்மன் கோயிலுக்கு வருவார்கள்.

- வேம்புலியம்மனுக்கு கூழ்வார்க்கும் திருவிழா நடைபெறும்.

- பின்னர் இரவு 7மணிக்கு பம்பை, ஒயிலாட்டம், கரகாட்டம், நாதஸ்வரம், தவில் இசைக்கச்சேரி, செண்டை மேளம் ஆகியவை முழங்க வேம்புலியம்மன் ஆரணி நகரம் முழுவதும் புஷ்ப பல்லக்கில் வீதி உலா வரும்.
# அந்த் அருங்காட்சியகம்



**அந்த் அருங்காட்சியகம்** *(Hund Museum)* என்பது பாக்கித்தானின் வடமேற்கு எல்லைப்புற மாகாணமன கைபர் பக்துன்வா மாகாணத்தின், சுவாபி மாவட்டத்தின் அட்டாக் அருகே சிந்து ஆற்றின் நதிக்கரையில் அமைந்துள்ளது.  

## அகழ்வாராய்ச்சி மற்றும் நிறுவுதல்
அந்த் தொல்பொருள் மற்றும் சுற்றுலா தளத்தின் திட்டம் 1994 இல் அங்கீகரிக்கப்பட்டது. சூன் 1996இல் அகழ்வாராய்ச்சி தொடங்குகியது. அகழ்வாராய்ச்சியின் போது இந்தோ-கிரேக்க மொழியின் அழகான வீடுகள், நாணயங்கள், நகைகள் மற்றும் பிற வீட்டுப் பொருட்கள் மற்றும் குசானாவின் வீடுகள் கிடித்தன. மேலும், காபூல் சாகி மற்றும் இசுலாமிய காலங்களின் கட்டிடங்கள் காணப்பட்டன. அகழ்வாராய்ச்சி செய்யப்பட்டதில் வீடுகள், கட்டிடங்கள் மற்றும் பிறவற்றில் பண்டைய காலத்தின் மக்கள் எப்படி வாழ்ந்துள்ளார்கள் என்ற வியக்கத்தக்க பொறியியலை காட்டியது. அழகான அறைகள் மற்றும் அரங்குகள், தூண்களின் வரிசைகள், படிகள், தளங்களின் நிலைகள் மற்றும் அடுப்புகள் போன்றவையும் இருந்தன. அவர்கள் வாழ்ந்த இடங்களில் அழகிய நுழைவாயில்கள் மற்றும் திட்டமிடப்பட்ட வீதிகள் இருந்தன. அந்த் அருங்காட்சியகத்தை நிறுவுவதற்காக 33 கனல் நிலம் 2002 இல் கையகப்படுத்தப்பட்டது.  

இந்த அருங்காட்சியகத்தை தொல்பொருள் ஆராய்ச்சியாளர் மறைந்த முனைவர் அகமது அசன் தானியும், பின்னர் மாகாண கலாச்சார செயலாளர் அர்சத் சாமி கான் ஆகியோர் திறந்து வைத்தனர்.  

சிந்து நதியின் வலது கரையில் அமைந்துள்ள சுவாபி மாவட்டத்தின் மிகப் பழமையான நகரம் அந்த் ஆகும். இது மிகவும் பணக்கார வரலாற்றைக் கொண்டுள்ளது. காபூல் சாகி காலத்தின் முஸ்லிம் காலத்தை கடந்த பின்னர் காந்தாரா நாகரிகம் போன்ற பல்வேறு மக்களுடன் வெவ்வேறு காலங்களில் கடந்து செல்கிறது. கிமு 327 இல் பேரரசர் அலெக்சாந்தர் இந்திய சமவெளிகளில் நுழைவதற்கு முன் இந்த கிராமத்தில் ஒரு இரவு கழித்தார். மற்றொரு பிரபல சீன புத்த துறவி சுவான்சாங் கி.பி 644 இல் இந்த பகுதி வழியாக சென்றுள்ளர். பெசாவர் மற்றும் சர்சதாவுக்குப் பிறகு, இது காபூல் சாகி கால வம்சத்தின் மூன்றாவது தலைநகராகும்.  

அந்த் குறித்து தனது ஆய்வறிக்கை செய்தவரான முனைவர் அப்துர் ஏ. ஆர். ரகுமான் (பெசாவர் பல்கலைக்கழகத்தின் தொல்பொருளியல் துறை முன்னாள் தலைவர் ), காபூலில் இருந்து பஞ்சாப் மற்றும் சுவத் வரை பரவிய மாநிலத்தின் சர்சதா (அப்பொழுது புஷ்கலாவதி) மற்றும் பெசாவர் (முந்தைய புருஷபுரம்) ஆகியவற்றுக்குப் பிறகு அந்த் மூன்றாவது தலைநகராக இருந்துள்ளது என்கிறார்.
# நகர அருங்காட்சியகம், கோர்கத்ரி



**நகர அருங்காட்சியகம்** *(City Museum)* என்பது பாக்கித்தான் கோர்கத்ரி, பெசாவர், கைபர் பக்துன்வா மாகாணம் ஆகியவற்றின் தொல்பொருள் தளத்தில் கிடைத்தப் பொருட்களைக் கொண்டு நிறுவப்பட்ட ஒன்றாகும். இதை கைபர் பக்துன்க்வாவின் முதல்வரான அக்ரம் கான் துரானி 2006 மார்ச் 23 அன்று திறந்து வைத்தார். இதில் தொல்லியல், இனவியல் மற்றும் தொல்பொருட்கள் என்ற மூன்று காட்சியகங்கள் உள்ளன. பெசாவரின் தொல்பொருள் மற்றும் இனவியல் விவரங்கள் பற்றிய விரிவான தகவல்களை வழங்கும் பிரிட்டிசு காலத்தின் தொல்பொருட்களின் கண்காட்சிக்கு பிந்தையது மிகச் சமீபத்திய கூடுதலாகும்.  

## வரலாறு
பெசாவரில் கோர்கத்ரி மிக உயர்ந்த இடமாகும். இது பழைய பெசாவரின் சுவர் நகரத்தின் மையத்தில் அமைந்துள்ளது. வரலாற்று காலங்களில் பெரும் சான்றுகளைக் கொண்ட தளம் இந்தோ கிரேக்கர்களிடமிருந்து அல்லது அதற்கு முந்தைய காலத்திலிருந்தே தொடங்கியது. கோர்கத்ரி வளாகத்தின் தற்போதைய அமைப்பு கி.பி 1640 இல் முகலாய பேரரசர்களான ஷாஜகானின் மகள் ஜஹானாரா பேகம் என்பவரால் நிறுவப்பட்டது.  

## அகழ்வாராய்ச்சி
1994 முதல் 1995 வரை இங்கு அகழ்வாராய்ச்சி நடந்தது. அன்றிலிருந்து அடுத்தடுத்த ஆண்டுகளில் தொடர்ச்சியான பணிகள் மேற்கொள்ளப்பட்டன. மத்திய ஆசியா மற்றும் ஆப்கானித்தான் மற்றும் பிற பகுதிகளிலிருந்து பெசாவருக்கு வந்த வணிகர்களுக்கு இந்த வளாகம் கேரவன்செராய் எனப்படும் தங்கும் விடுதியாக இருந்துள்ளது. இது இரண்டு நினைவுச்சின்ன நுழைவாயில்கள், ஜாமியா மஸ்ஜித் மற்றும் ஹமாம் மற்றும் நான்கு பக்கங்களில் சிறிய அறைகள் ஆகியவற்றைக் கொண்டிருந்தது. இப்பகுதி இப்போது நவீன கட்டிடங்களால் ஆக்கிரமிக்கப்பட்டுள்ளது. ஒரு இந்துக் கோவிலில் நுழைவாயில்கள் மற்றும் சில சிறிய கலங்கள் மட்டுமே உள்ளன. இந்த அருங்காட்சியகத்தின் தொல்பொருள் காட்சிக்கூடம் பெசாவர் பள்ளத்தாக்கின் தொடர்ச்சியான சுயவிவரத்தை கோர்கத்ரி தளத்திலிருந்து மீட்கப்பட்ட அகழ்வாராய்ச்சி பொருட்களின் வடிவத்தில் பிரதிபலிக்கிறது. கைபர் பக்துன்க்வாவின் தொல்பொருள் இயக்குநரகம் மற்றும் அருங்காட்சியகங்கள் தலைமையிலான அகழ்வாராய்ச்சி மூலம் இது கண்டுபிடிக்கப்பட்டது. இரண்டாவது காட்சிக்கூடம் பெசாவரின் இனவியல் கலாச்சாரத்தைக் கொண்டுள்ளது. அங்கு வீட்டுப் பொருட்கள், பாரம்பரிய ஆடைகள், ஆயுதங்கள், ஆபரணங்கள், இசைக்கருவிகள், கலைகள் மற்றும் கைவினைப் பொருட்கள் காட்சிக்கு வைக்கப்பட்டுள்ளன.
# அடிமைகளுக்கான விவிலியம்

அடிமை மக்கள் படிப்பதற்காக, விடுதலைப் பயணம் அத்தியாயம் நீக்கப்பட்ட விவிலியம், இலண்டன், 1807]]  

உள்ள மேற்கிந்தியத் தீவுகள்]]  

**அடிமைகளுக்கான விவிலியம்** (**slave bible** ) கரிபியக் கடலில் பிரித்தானியப் பேரரசின் கீழ் இருந்த மேற்கிந்திய தீவுகளில், கிறித்தவ சமயத்திற்கு மாற்றப்பட்ட ஆப்பிரிக்க கருப்பின அடிமை மக்கள் ஆங்கில மொழியில் விவிலியம் கற்பதற்தாக, 1807-ஆம் ஆண்டில் அச்சடித்து வெளியிடப்பட்டது. இது குறிப்பாக அடிமைகள் கல்வி கற்பதற்காக உருவாக்கப்பட்டது. அடிமை மக்களுக்காக உருவாக்கப்பட்ட இந்த விவிலியம் பதிப்பில் பழைய ஏற்பாட்டில் உள்ள விடுதலைப் பயணம் எனும் நூல் முழுமையாக நீக்கப்பட்டுள்ளது.  

இந்த விவிலியத்தின் முழுத் தலைப்பு:**பிரித்தானிய மேற்கு இந்தியா தீவுகளில் நீக்ரோ அடிமைகளின் பயன்பாட்டிற்காக, புனித விவிலியத்தின் தேர்ந்தெடுக்கப்பட்ட பகுதிகள்** என்பதாகும்.  

## அடிமைகளுக்கான விவிலியத்தின் நோக்கம்
மேற்கிந்தியத் தீவுகளின் ஆப்பிரிக்க கருப்பின அடிமை மக்கள் கிறித்தவ சமயக் கல்வி பயில்வதற்கும், அடிமை மக்களிடையே விடுதலை வேட்கை ஏற்படாத வகையிலும், அடிமை முறை ஏற்கப்பட்ட ஒன்று என ஏற்கும் வகையிலும் 1807-இல் ஆங்கில மொழியில் விவிலியத்தின் பெரும் பகுதிகளை நீக்கி அச்சடித்து அடிமைகளுக்கு வழங்கப்பட்டது. எடுத்துக்காட்டாக, எகிப்தில் வலுக்கட்டாயமாக அடைக்கப்பட்டிருந்த இஸ்ரேலிய யூத மக்களை மோசே அடிமைத்தளையிலிருந்து மீட்பதை விளக்கும் விடுதலைப் பயணம் எனும் அத்தியாயம் முழுமையாக நீக்கப்பட்டுள்ளது.
# தேசிய மக்கள் சக்தி


**தேசிய மக்கள் சக்தி** (*National People's Power*, **தேமச** (*NPP*) என்பது இலங்கையின் ஓர் இடதுசாரி அரசியல் கூட்டணி ஆகும். இது 2019 ஆம் ஆண்டில் மக்கள் விடுதலை முன்னணி தலைவர் அனுர குமார திசாநாயக்கவால் தொடங்கப்பட்டது.  

இக்கூட்டணியில் 28 அரசியல் கட்சிகளும் ஏனைய அமைப்புகளும் உள்ளன. திசைகாட்டி சின்னத்தில் இக்கூட்டணி தேர்தல்களில் போட்டியிடுகிறது. அனுர குமார திசாநாயக்க இதன் தலைவராகவும், விஜித ஹேரத் செயலாளராகவும் உள்ளனர்.  

## தேர்தல் வரலாறு
### அரசுத்தலைவர்
| வாக்குகள் | % | வாக்குகள் | % |
| --- | --- | --- | --- |

### நாடாளுமன்றம்
**இலங்கை நாடாளுமன்றம்**

| இல. | % | இல. | % |
| --- | --- | --- | --- |

### உள்ளூராட்சி மன்றங்கள்
| No. | % | No. |
| --- | --- | --- |
# ஈராக்சசோலோன்


**ஈராக்சசோலோன்** (Dioxazolone) என்பது கரிம வேதியியலில் C<sub>2</sub>NO<sub>2</sub> என்ற வளையத்துடன் ஒரு வளைய கார்பனேட்டு இணைக்கப்பட்டுள்ள சேர்மத்தைக் குறிக்கும். டையாக்சசோலோன் என்றும் அழைக்கப்படும் இது வழக்கத்திற்கு மாறான ஒரு பல்லினவளையச் சேர்மமாக கருதப்படுகிறது. ஐதராக்சமிக் அமிலங்களின் பாசுகினேற்ற வினையினால் இவை தோன்றுகின்றன.  
:RC(O)NHOH + COCl<sub>2</sub> → RC=NO<sub>2</sub>CO + 2 HCl  
ஈராக்சசோலோன்கள் பெரும்பாலும் வெடிபொருள்களாக இருந்தபோதிலும் ஐசோசயனேட்டுகள் தயாரிப்புக்கான முன்னோடி சேர்மங்களாக கவனத்தை ஈர்க்கின்றன :  
:RC=NO<sub>2</sub>CO → RC=N=O + CO<sub>2</sub>  
அமைடுகள் தயாரிப்பிலும் வினையாக்கிகளாக ஈராக்சசோலோன்கள் கவனத்தை ஈர்க்கின்றன.
# கலாசா பள்ளத்தாக்குகள்


**கலாசா பள்ளத்தாக்குகள்** *(Kalasha Valleys)* என்பது வடக்கு பாக்கித்தானில் உள்ள சித்ரால் மாவட்டத்தில் உள்ள பள்ளத்தாக்குகள் ஆகும். இது இந்து குஷ் மலைத்தொடரால் சூழப்பட்டுள்ளன. இங்கு வசிக்கும் கலாசு மக்கள், அவர்களின் ஒரு தனித்துவமான கலாச்சாரம், மொழி மற்றும் பண்டைய இந்து மதத்தின் ஒரு வடிவத்தைப் பின்பற்றுகிறார்கள். மேலும்,இது பாக்கித்தானியர்களுக்கும் சர்வதேச சுற்றுலாப் பயணிகளுக்கும் ஈர்ப்பை ஏற்படுத்துகின்றன. இங்கு மூன்று முக்கிய பள்ளத்தாக்குகள் உள்ளன. மிகப் பெரிய மற்றும் அதிக மக்கள் தொகை கொண்ட பள்ளத்தாக்கு பம்புரேட் (முமுரெட்) ஆகும். இது குனார் பள்ளத்தாக்கில் உள்ள ஆயூனில் இருந்து ஒரு சாலையை அடைகிறது. இராம்பூர் என்பது பம்புரேட்டிற்கு வடக்கே ஒரு பக்க பள்ளத்தாக்குகளாகும். மூன்றாவது பள்ளத்தாக்கு, பிரியு (பிரீர்), பம்புரேட்டுக்கு தெற்கே குனார் பள்ளத்தாக்கின் ஒரு பக்க பள்ளத்தாக்கு ஆகும்.  

## கலாசு மக்கள்

கலாசு மக்கள் பாக்கித்தானின் மிகச்சிறிய மத மற்றும் இன சிறுபான்மையினராவர். அவர்களின் பழக்கவழக்கங்களும் மரபுகளும் இசுலாமிய மற்றும் பாக்கித்தான் கலாச்சாரத்திற்கு முரணானவை. கலாசு மதம் பலதெய்வ நம்பிக்கை கொண்டது. இந்த மக்கள் தங்கள் கடவுள்களுக்காக தியாகங்களை செய்கிறார்கள். அவர்களின் கலாச்சாரம் அவர்களின் மதத்துடன் ஒன்றோடொன்று இணைக்கப்பட்டுள்ளது. மேலும், பல திருவிழாக்கள் மற்றும் கொண்டாட்டங்களை அடிப்படையாகக் கொண்டது. மக்கள் பொதுவாக உள்ளூர் முஸ்லிம்களுடன் திருமணமாகவோ அல்லது இணைந்த பகுதிகளாகவோ இல்லை. ஆனால் அவர்கள் அவர்களுக்கு விரோதமாக இல்லை. மக்கள் ஒரு திட்டமிடப்பட்ட பழங்குடியினராக பாக்கித்தான் மாநிலத்தின் சட்ட மற்றும் அரசியலமைப்பு பாதுகாப்பில் உள்ளனர்.  

## புகைப்படக் காட்சி
# குனார் பள்ளத்தாக்கு



**குனார் பள்ளத்தாக்கு** *(Kunar Valley)* என்பது ஆப்கானித்தான் மற்றும் பாக்கித்தானில் உள்ள ஒரு பள்ளத்தாக்கு ஆகும். ஆப்கானித்தானில் பள்ளத்தாக்கின் நீளம் கிட்டத்தட்ட இருபுறமும் செங்குத்தான மற்றும் கரடுமுரடான மலைகள் கொண்டது. பள்ளத்தாக்கின் மையத்திலுள்ள குனார் நதி தெற்கே பாய்ந்து காபூல் நதியுடன் இணைகிறது. வாழ்வாதார வேளாண்மை மற்றும் ஆடு வளர்ப்பு ஆகியவை பள்ளத்தாக்கு தளத்திலும் குறைந்த உயரத்திலும் விவசாய உற்பத்தியின் அளவாகும். சில பக்க பள்ளத்தாக்குகளில் மட்டுப்படுத்தப்பட்ட மற்றும் சிறிய வனப்பகுதிகள் உள்ளன. ஆனால் பள்ளத்தாக்கின் 95% க்கும் அதிகமான காடுகள் அழிக்கப்பட்டுள்ளன. அதிக உயரத்தில் வரையறுக்கப்பட்ட பகுதிகளில் நீடித்த புல்வெளி, மலை புல்வெளிகள் உள்ளன. குனார் பள்ளத்தாக்கு வறண்ட, பாறை நிறைந்த, செங்குத்தான நிலப்பரப்பாக இருந்தாலும், வேகமாக நகரும் சேற்று நதியை அதன் முதன்மை புவியியல் அம்சமாகக் கொண்டுள்ளது.
# ஜே. சி. மாதுசுவாமி

**ஜே. சி. மாதுசுவாமி**(* J. C. Madhu Swamy*) ஒர் இந்திய அரசியல்வாதி மற்றும் தற்போதைய கர்நாடகா மாநில சட்டத்துறை மற்றும் நீர்ப்பாசன துறை அமைச்சர் ஆவார். பாரதிய ஜனதா கட்சியின் முத்த தலைவர்களின் ஒருவராக உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா மாநில சட்டமன்றத் தேர்தலில் சிக்கனயகனஹல்லி சட்டமன்றத் தொகுதியிலிருந்து   கர்நாடகா சட்டமன்ற உறுப்பினராக 2018 ஆம் ஆண்டு தேர்ந்தெடுக்கப்பட்டுள்ளார்.